कोलकाता : एक युवती द्वारा खुद को इलेक्ट्रानिक मीडिया का पत्रकार बताकर मकान मालकिन से 12 लाख रुपए ठगकर फरार होने का मामला सामने आया है। यह घटना दक्षिण कोलकाता के 1/1 सदर्न पार्क इलाके में स्थित ए-4 नंबर फ्लैट में घटी। ठगी की शिकार वृद्धा का नाम रेखा बंद्योपाध्याय (75) बताया गया है। रेखा का कहना है कि गत वर्ष अप्रैल में उत्तर 24 परगना जिले के रानाघाट की रहने वाली रुमझुम मुखर्जी नाम की युवती खुद को इलेक्ट्रानिक मीडिया का पत्रकार बताकर उनके फ्लैट में किराए पर रहने लगी।